Uşak mutasarrıfı Mehmed Emin gayet-i şehr-i atiden dört ay tevkitle ref' ve kazay-ı mezkür mukaddeman muvakkiti olan Ahmed Necib da'ilerine muvakkiti Hattat Abdullah vefat etdiğinde tenciz iktiza eder iken Abdullah Şakir nam kimesneye sekiz ay tevcih olunub ol vecihle mağdüriyyeti zahir olmağla mezbür Abdullah Şakir rüznamçemizde mukayyed olduğu üzere bundan mukaddem te'hir ve merküm takrib olunmağla yeri muvakkiti olduğu kazasker-i esbak rüznamçesinde mukayyed eşraf-ı kudat-ı kiram-ı zevi'l-ihtiramdan sezavar-ı inayet-i şehriyari ve şayeste-i re'fet-i tacdari mevlanay-ı mezbür Ahmed Necib da'ilerine ber-tevcih-i esbak tenciz ve ibka olunub sene-i atiyye Cemaziye'l-evveli gurresinden müddet-i örfiyye-i kamile mutasarrıf olmak ricasına ba'de'l-arz sadaka buyuruldu.